पाएं अपने शहर की ताज़ा ख़बरें और फ्री ई-पेपरडाउनलोड करें
इस बार गेहूं की फसल का झाड़ कम निकलने से 10 लाख रुपये का घाटा होने से दुखी 40 वर्षीय युवा किसान ने रविवार सुबह खेतों में सल्फास की गोली निगलकर आत्महत्या कर ली। उसके पिता की पहले ही मौत हो चुकी है।
थाना बधनी कलां के एएसआई सुरजीत सिंह ने बताया कि लोपो गांव की निवासी अमनदीप कौर ने पुलिस को बयान दिए कि उसकी शादी लगभग 17 साल पहले सुखमंदर सिंह के साथ हुई थी। शादी के बाद एक बेटा हुआ, जो अब 15 साल का है। पति के हिस्से पारिवारिक संपति के नाम पर तीन एकड़ जमीन आई थी, जिस पर इसने लिमिट बनवा रखी थी और अन्य कर्ज ले रखा था। इसके अलावा, यह लगभग 60 किल्ले ठेके पर लेकर खेती कर रहा था। इसको उम्मीद थी कि इस बार गेहूं का झाड़ अच्छा निकलने से बैंक का कर्ज व जमीन का ठेका आसानी से निकल आएगा, लेकिन ऐसा नहीं हुआ। पहला कर्ज उतरा नहीं था कि प्रति एकड़ चार क्विंटल झाड़ कम निकलने के चलते लगभग 10 लाख रुपये का नुकसान हो गया, जबकि जमीन मालिकों ने ठेका पूरा लिया। ऐसे में यह दिमागी तौर पर परेशान चल रहा था।
महिला ने आगे बयान दिया कि पति सुखमंदर सिंह रविवार सुबह जल्दी उठा और अपनी माता बलवंत कौर के साथ एक घंटा खुशी-खुशी बातें करने के बाद चाय पी। वह खेतों में काम करने के लिए करीब साढ़े पांच बजे चला गया और वहां पहुंचकर सल्फास की गोली निगल ली। उसकी तबीयत खराब हो गई। वहां मौजूद लोगों ने घर पर फोन से सूचित किया। उसे जगरांव के एक निजी अस्पताल में लाकर दाखिल करवाया गया, लेकिन उसे नहीं बचाया जा सका। पुलिस ने 174 की कार्रवाई करते हुए, सरकारी अस्पताल में पोस्टमार्टम करवाकर शव परिजनों को सौंप दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn